CELEX: 62019TN0009
Language: sk
Date: 2019-01-08 00:00:00
Title: Vec T-9/19: Žaloba podaná 8. januára 2019 – ClientEarth/EIB

25.2.2019   
            
            
               SK
            
            
               Úradný vestník Európskej únie
            
            
               C 72/43
            
         
      Žaloba podaná 8. januára 2019 – ClientEarth/EIB
      (Vec T-9/19)
      (2019/C 72/55)
      Jazyk konania: angličtina
      
         Účastníci konania
      
      
         Žalobkyňa: ClientEarth (Londýn, Spojené kráľovstvo) (v zastúpení: J. Flynn, QC, a H. Leith, barrister)
      
         Žalovaná: Európska investičná banka
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie EIB, ktorým EIB odmietla vykonať vnútorné preskúmanie podľa článku 10 Aarhuského nariadenia (1),
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza dva žalobné dôvody.
      
                  1.
               
               
                  Prvý žalobný dôvod je založený na nesprávnom právnom posúdení pri uplatňovaní Aarhuského nariadenia, pokiaľ ide o postavenie spoločnosti ClientEarth ako mimovládnej organizácie, pojem „správny akt“, definíciu opatrení individuálneho určenia, právnych účinkov rozhodnutia správnej rady EIB, ako aj obmedzení v záležitostiach „práva životného prostredia“.
               
            
                  2.
               
               
                  Druhý žalobný dôvod je založený na tvrdení, že žalovaná neposkytla dostatočné odôvodnenie v súlade s požiadavkami vyplývajúcimi z článku 296 ZFEÚ.
               
            
         (1)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva.